
	"(ד)	בחישוב הכנסה מהשכרת דירת מגורים, לפי סעיף זה, ינוכה תשלום שכר הדירה שמשלם המשכיר לצורך שכירת דירת מגורים בה התגורר בעצמו באותה התקופה."  


דברי הסבר
חוק מס הכנסה (פטור ממס על הכנסה מהשכרת דירת מגורים), התש"ן–1990 (להלן – החוק) קובע הוראות לעניין פטור ממס על הכנסה מדמי שכיורת של דירת מגורים.
לפי המנגנון הקבוע בסעיף 2 לחוק, אם הייתה לנישום הכנסה מדמי שכירות עד לתקרת הפטור (נכון לשנת 2021 סכום של 5,070 שקלים חדשים) הוא יהיה פטור מתשלום מס.
עם זאת, המנגנון בחוק אינו לוקח בחשבון את העובדה כי משכירי דירה רבים שוכרים במקביל דירה אחרת, כך שבמקרים רבים דמי השכירות אותם מקבלים אינם מהווים עבורם הכנסה, אלא נועדו עבור תשלום שכר הדירה, אותו הם משלמים בדירתם החלופית.
הצעת החוק מבקשת לקבוע כי שכר דירה המשולם על ידי המשכיר לצורך מגוריו יקוזז מחישוב סך ההכנסה אותו מקבל המשכיר מהשכרת דירתו.
הצעת חוק דומה בעיקרה הונחה על שולחן הכנסת העשרים ושלוש על ידי חבר הכנסת ינון אזולאי וקבוצת חברי הכנסת (פ/2079/23).

